**PRIJEDLOG ZAKONA O PČELARSTVU BRČKO DISTRIKTA**

**NACRT BROJ 1**

**I OSNOVNE ODREDBE**

**Član 1**

**(Predmet)**

Ovim zakonom uređuje se držanje i uzgoj pčela, način i uslovi za postavljanje pčelinjaka, ispaša pčela, prevoz pčela i uslovi za seljenje na pčelinju pašu, katastar pčelinjih paša, zdravstvena zaštita pčela, zaštita pčela od trovanja, uslovi za proizvodnju i promet pčelinjih zajednica, matica i pčelinjih proizvoda, oblast udruživanja i organizovanja pčelarskih organizacija i druga pitanja koja su od značanja za oblast pčelarstva na teritoriji Brčko Distrikta.

**Član 2**

**(Definicije)**

Pojedini pojmovi koji se koriste u ovom zakonu imaju sljedeće značenje:

a) Pčelarstvo je držanje, uzgoj, razmnožavanje, proizvodnja i promet domaće sive pčele – Apis meliffera carnica, proizvodnja i promet pčelinjih proizvoda,

b) Pčelinja zajednica je skup pčela (matica, radilice, trutovi i pripadajuće leglo) nastanjenih na saću u košnici,

v) Pčelinjak je skup pčelinjih zajednica koje su smještene na slobodnom prostoru, odnosno u posebnoj stabilnoj ili montažnoj kućici, a može biti i ugrađen u vozilo za prevoz,

g) Pčelar je fizičko ili pravno lice koje se bavi proizvodnjom i gajenjem pčela i prometom pčela i pčelinjih proizvoda,

d) Stacionirani Pčelinjak je pčelinjak na kojem pčelinje zajednice borave tokom cijele godine,

đ) Pokretni pčelinjak je pčelinjak koji pčelar u sezoni cvjetanja i medenja medonosnog i drugog bilja prevozi sa paše na pašu,

e) Katastar pčelinje paše je baza podataka o prostornom rasporedu pčelinjih paša, pčelinjaka i pčelara u Brčko Distriktu (u daljem tekstu: Katastar),

ž) Pašni red propisuje način upravljanja pčelinjim pašama,

z) Evidencija pčelara, košnica i pčelinjaka je baza podataka koja obuhvata popis pčelara, pčelinjaka i košnica u Brčko Distriktu,

i) Pčelinji proizvodi su: rojevi pčela, matice, med, polen, perga, vosak, propolis, matična mliječ i pčelinji otrov,

j) Pčelinja paša je medonosno i drugo bilje određene strukture na pojedinom lokalitetu,

k) Reprocentar je mjesto za kontrolisanu i polukontrolisanu oplodnju matica, a selekcijski centar je mjesto za sprovođenje selekcijskih metoda u gajenju matica,

l) Ovlašteno lice je lice određeno od strane nadležnog organa za poljoprivredu jedinice lokalne samouprave,

lj) Fenološka karta je skup podataka o mogućnosti paše, po vrstama pčelinje paše,

m) Apitehničke mjere su postupci u savremenoj tehnologiji pčelarstva (izimljavanje pčelinjih društava, prehrana, proširenje legla i gnijezda, sprečavanje prirodnog rojenja,vještačko razrojavanje, proizvodnja matica, uzimljavanje pčela i slično).

n) Pčelinja hrana je: cvjetni prah-polen, nektar, med, medljika i voda;

nj) Košnica je nastamba koja sadržava koloniju pčela medarica, koja se koristi za proizvodnju meda, ostalih proizvoda pčelarstva ili rasplodnog materijala medonosnih pčela i sve elemente potrebne za njihovo prezimljavanje;

o) Leto je otvor na prednjem dijelu košnice (ulaz u košnicu);

p) Pčelarske organizacije su pravna lica registrovana na osnovu Zakona o (uneti zakon o udruženjima koji važi na teritoriji BD)

**Član 3**

**(Zaštita autohtone rase pčela)**

Za uzgoj i reprodukciju pčela u Brčko Distriktu mogu se koristiti samo matice vrste pčela –Apis mellifera.

**Član 4**

**(Uslovi za obavljanje pčelarske djelatnosti)**

1) Pčelarskom djelatnošću se mogu baviti:

a) pravna lica i preduzetnici koji:

1)u radnom ili ugovornom odnosu imaju lice sa položenim pčelarskim ispitom ili lice oslobođeno polaganja pčelarskog ispita;

 2) posjeduju najmanje jednu košnicu sa pčelinjim društvom, pčelarsku opremu i alat.

b) fizička lica koja:

1) imaju položen pčelarski ispit ili su oslobođena polaganja pčelarskog ispita;

2) posjeduju najmanje jednu košnicu sa pčelinjim društvom, pčelarsku opremu i alat.

2) Uslov za oslobođanje polaganja pčelarskog ispita je:

a)položen predmet iz oblasti pčelarstva u toku školovanja na visokostručnim ustanovama, ili

b) da se lice bavi pčelarstvom i da je član udruženja pčelara duže od tri godine, na dan stupanja na snagu ovog zakona.

3) Šef Odjeljenja donosi Pravilnik za polaganje pčelarskog ispita kojim se utvrđuju uslovi i načini za polaganje pčelarskog ispita

**Član 5**

**(Postavljanje pčelinjaka)**

1) Pčele se uzgajaju na pčelinjaku.

2) Pčelinjak može biti postavljen na:

a) otvorenom prostoru;

b) u građenom objektu;

c)kamionu ili prikolici.

3) Pčelinjak može biti:

a)stacionirani, sa stalnim mjestom držanja;

b)seleći, sa privremenim mjestom držanja;

 4) Pčelinjak se ne može postaviti u blizini:

a) stambenih, poslovnih objekata i objekata za smještaj stoke;

b) javnih i seoskih puteva;

c) predškolskih, školskih ustanova i igrališta;

d) javnih institucija Distrikta;

e) šećerana i fabrika za preradu voća.

5) Pčelar je dužan postaviti pčelinjak tako da pčele ne smetaju najbližim susjedima, prolaznicima, stoci i javnom prometu.

**II UZGOJ PČELA U STACIONARNOM PČELINJAKU**

**Član 6**

**(Uslovi uzgoja)**

(1) Uzgoj pčela u stacioniranom pčelinjaku vrši se pod slijedećim uslovima:

a) Da je pčelinjak postavljen na udaljenosti koja mora biti najmanje:

1) 500 metara od proizvođačkih i prerađivačkih pogona, koji vrše preradu poljoprivrednih proizvoda, odnosno 100 metara od ostalih pogona,

2) minimalno 50 metara od objekata za boravak ljudi ili uzgoj životinja,

3) 200 metara od predškolske ili školske ustanove, internata, igrališta i drugih sportskih terena za djecu i odrasle,

4) 15 metara od kategorisanog puta, odnosno najmanje pet metara ako između pčelinjaka i kategorisanog puta postoji prepreka visine 2,20 metra (zid, objekat, gusto zasađena stabla, živa ograda, ograda bez otvora i drugo),

5) 300 metara od susjednog pčelinjaka koji ima najmanje 21 košnicu ili 200 metara od susjednog pčelinjaka koji ima do 20 košnica, a koji se nalaze van naseljenog mjesta;

6) 50 metara od prvog susjednog pčelinjaka, koji se nalazi u naseljenom mjestu.

b) da leta (otvori) svih košnica, nukleusa i oplodnjaka ne budu direktno okrenuta prema: vratima i prozorima stambenih i poslovnih zgrada, predškolskih i školskih ustanova, internata, štala za stoku i prema kategorisanim putevima, međi susjednog imanja.

c) pčelinjak do 10 pčelinjih zajednica kojem je izletna strana okrenuta prema tuđem zemljištu ili javnom putu mora biti udaljen od međe tuđeg zemljišta, odnosno ruba puta najmanje 10 metara.

d) Kod pčelinjaka koji ima 11-20 pčelinjih zajednica ova udaljenost treba biti najmanje 20 metara.

e) ako u pčelinjaku ima više od 20 pčelinjih zajednica udaljenost od izletne strane do ruba javnog puta mora biti najmanje 50 metara, a do međe tuđeg zemljišta najmanje 20 metara.

(2) Izuzetno od odredbe stava (1) ovog člana udaljenost od susjednog pčelinjaka, može biti i manja ako se pčelari susjednih pčelinjaka ili vlasnici objekata za boravak ljudi ili uzgoj životinja o tome pisano saglase.

(3) Stacionirani pčelinjak se može postaviti u zaštićenom području pod uslovima koje odredi upravljač zaštićenog područja, u skladu sa zakonom kojim se uređuju zaštićena područja.

(4) Stacionirani pčelinjak se ne može postavljati u gusto naseljenoj gradskoj zoni, osim uz saglasnost općinske službe.

(5) Prepreka iz stava (1) tačke a) podtačka 4) ovoga člana mora biti udaljena najmanje 4 metra od otvora košnice.

6) Minimalna udaljenost između pčelinjaka i selekcijskog centra mora biti veća od tri kilometra vazdušne linije.

7) Poslije postavljanja pčelinjaka, mora se odmah na vidljivom mjestu postaviti ploča za obilježavanje pčelinjaka sa imenom i prezimenom vlasnika pčelinjaka, adresom i brojem telefona.

8)Ako su pčele na ispaši postavljene u blizini kategorisanih puteva, potrebno je, lijevo i desno od fronta postavljenih košnica, staviti ploče ne manje dimenzije 500 x 500 mm sa naznakom: “Pažnja! Pčele na ispaši”.

**III UZGOJ PČELA U SELEĆEM PČELINJAKU, PREVOZ I ISPAŠA PČELA**

**Član 7**

**(Seljenje i postavljanje pčelinjaka)**

1) Pčelar može preseljavati pčelinjak radi obezbjeđenja pčelinje paše i tokom sezone može imati nekoliko privremenih mjesta držanja i zimovnik.

 2) Uzgoj pčela može se vršiti u selećem pčelinjaku ako su ispunjeni uslovi iz člana 6. stav (1), i člana 8. stav (1) ovog Pravilnika.

3) Pčele se mogu seliti (zbog ispaše) samo iz područja slobodnih od zaraza i na nezaražena područja pčelinjim bolestima.

4) Svaku pošiljku pčela mora pratiti potvrda o zdravstvenom stanju životinja.

5) Preseljenje pčela dopušteno je samo ako su sve pčelinje zajednice zdrave što se dokazuje potvrdom o zdravstvenom stanju.

6) Pčelinjak se ne može postaviti ispred ranije doseljenog pčelinjaka, ako se leta usmjeravaju u istom pravcu ranije doseljenog pčelinjaka.

7) Prednost za postavljanje pčelinjaka ima pčelar doselio pčelinjak na odabrano stajalište.

8) U slučaju postavljanja selećeg pčelinjaka na novu lokaciju radi prezimljavanja pčelinjih društava, udaljenost između stajališta za prezimljavanje i najbližeg stacioniranog pčelinjaka mora biti najmanje 300

metara.

**Član 8**

**(Zahtjev za donošenje Rješenja o odobrenju za smještaj selećeg pčelinjaka)**

(1) Pčelar koji prevozi svoj pčelinjak na teritoriju sa jednog na drugo naseljeno mjesto na teritoriji Brčko Distrikta, dužan je da ima rješenje o odobrenju za smještaj pokretnog pčelinjaka.

(2) Rješenje iz stava (1) ovog člana donosi Odjeljenje za poljoprivredu, šumarstvo i vodoprivredu Brčko Distrikta a na osnovu Zahtjeva za odobravanje smještaja pokretnog pčelinjaka (Prilog I.) koji se nalazi u prilogu ovog Zakona i čini njegov sastavni dio.

(3) Zahtjev za donošenje rješenja iz stava (1) ovog člana sadrži:

a) Ime i prezime, odnosno naziv vlasnika pčelinjaka;

b) Jedinstveni identifikacioni broj pčelinjaka;

c) Broj pčelinjih društava/košnica koje se prevoze;

d) Polazno mjesto i odredište na koje se sele pčelinja društva;

e) Vrijeme boravka pčela na traženoj lokaciji;

f) Relaciju, trasu puta kojom se namjerava prevoziti pčelinjak i

g) Ime i prezime pratioca pčela.

(4) Uz zahtjev iz stava (2) ovog člana, pčelar prilaže i pismenu saglasnost vlasnika, odnosno korisnika zemljišta na kojem će biti postavljen pčelinjak kao i potvrdu o zdravstvenom stanju pčela.

5) Pčelar je obavezan imati pisanu saglasnost vlasnika ili korisnika zemljišta za ispašu pčela na njegovom zemljištu, ukoliko se paša ne odvija na zemljištu koje je u vlasništvu pčelara.

6) Ako korisnik ispaše prouzroči materijalnu štetu vlasniku zemljišta, vlasnik zemljišta može tražiti da se pčelinjak ukloni.

7) Korisnik ispaše je dužan ukloniti pčelinjak najkasnije u roku od sedam dana i nadoknaditi pričinjenu štetu.

(Ovde bi trebalo navesti ko je nadležan za utvrđivanje štete koju eventualno prouzrokuje pčelar vlasniku zemljišta kada doseli svoje pčele, da li sud koji onda upućuje sudske veštake da utvrde da li je nastala šteta i tako dalje)

**Član 9**

**(Odlučivanje po Zahtjevu iz Člana 8.)**

 (1) Nadležno Odjeljenje je dužno u roku od 3 dana od dana podnošenja zahtjeva, odobriti ili odbiti postavljenje pčelinjaka na traženu lokaciju.

(2) Smatra se da je dozvoljeno smještanje pčelinjaka na traženom području ako se u propisanom roku iz stava (1) ovog člana ne izda saglasnost ili ne obavijesti pčelar.

(3) U slučaju pojave zarazne bolesti, vremenske nepogode, požara, poplave, i drugih okolnosti koje mogu ugroziti pčele kao i u slučaju slabe paše, pčelar može da preseli pčelinjak bez odlaganja o čemu odmah pisanim putem obavještava nadležno Odjeljenje.

(4) Ne može se zabraniti doseljavanje pčelinjih zajednica na određena područja ukoliko su ispunjeni uslovi iz člana 7. i člana 8. stava (4), osim u slučaju prenatrpanosti (definisano članom 6) ili zbog zaraznih bolesti pčela koje utvrdi nadležni veterinarski inspektor.

**Član 10**

**(Ispaša pčela)**

1) Korištenje medonosnog i drugog bilja za pčelinju pašu na teritoriji Brčko Distrikta je slobodno i bez naknade.

2) Pčelari iz drugih zemalja mogu koristiti pčelinju pašu na teritoriju Brčko Distrikta samo uz saglasnost Odjeljenja za poljoprivredu, šumarstvo i vodoprivredu Brčko Distrikta.

3) Korištenje pašnjaka u državnom vlasništvu uređuje nadležno Odjeljenje u skladu sa organima vlasti u naseljenom mestu u kome se nalazi državni pašnjak

 4) Pčelar je dužan da stalno radi na proširivanju pčelinje ispaše zasađivanjem i njegovanjem bilja, koje koriste pčele i preseljenjem pčela na mjesto gdje bi pčele mogle imati bolju ispašu.

5) Pčelarske organizacije i njihovi savezi, zadruge i privatne firme trebaju međusobno i u saradnji sa odgovarajućim naučno-stručnim ustanovama raditi na uvođenju novog medonosnog bilja u cilju obogaćivanja pčelinjih paša.

6) Nadležno Odjeljenje će u saradnji sa udruženjima napraviti Plan selidbe pčelinjih zajednica na sezonske ispaše imajući u vidu kapacitet određenih lokacija, stanje pčelinjih ispaša i o tome obavijesti pčelare putem sredstava javnog informisanja.

7) Pčelinja ispaša se može organizovati u okviru prirodnih i drugih mogućnosti za iskorištavanje na određenom području i mora biti određena katastrom ispaše.

**Član 11**

**(Prevoz pčela)**

 (1) Pčele je dozvoljeno prevoziti u odgovarajućim prijevoznim sredstvima, pri čemu tokom prijevoza leta moraju biti zatvorena radi sigurnosti saobraćaja, zašite ljudi i dobrobiti pčela.

(2) Pčelar je dužan tokom prevoza pčele, provoditi procedure Dobre pčelarske prakse (dodati kao prilog naknadno).

(3) Pčelinje zajednice koje se sele na ispašu moraju obavezno imati pratioca.

(4) Paketni rojevi i matice s pčelama pratiljama koje se prevoze ne trebaju imati pratitelja.

5) Pčelar je obavezan postaviti na vozilo kojim prevozi pčelinjak vidno upozorenje: „PAŽNJA – PREVOZ PČELA“.

**Član 12**

**(Pčelarska vozila)**

Pčelarska vozila su vozila namijenjena i konstrukcijski prilagođena za prijevoz pčela, registracija, tehnički uslovi korištenja regulisana su Zakonom o sigurnosti saobraćaja u BiH (Službeni glasnik BiH broj: br. 6/06, 75/06, 44/07, 84/09, 48/10 , 18/13 i 8/17).

**Član 13**

**(Evidencija o pčelarskim vozilima)**

Nadležno Odjeljenje će u saradnji sa udruženjima pčelara voditi evidenciju pčelarskih vozila, a ista će sadržavati podatke na osnovu kojih je vidljivo ko je seleći pčelar, vrsta vozila, karakteristike vozila, kao i drugi neophodni podaci o utvrđivanju statusa selećih pčelara.

**Član 14**

**(Odbjegli roj)**

1) Vlasnik, odnosno korisnik zemljišta dužan je pčelaru omogućiti prolaz preko zemljišta u cilju praćenja i hvatanja odbjeglog roja pčela.

2) U slučaju kada pčelar prilikom praćenja i hvatanja pčela pričini štetu vlasniku, odnosno korisniku zemljišta dužan je štetu nadoknaditi po važećoj tržišnoj cijeni.

3) Ako odbjegli roj pčela pčelar ne skine u roku od 24 časa, smatra se da je njegov vlasnik lice koje pronađe i obezbijedi pčele.

**IV KATASTAR I PAŠNI RED**

**Član 15**

**(Sadržaj katastra)**

(1) Katastar pčelinjih paša je baza podataka o prostornom rasporedu pčelinjih paša, pčelinjaka, pčelara, i obavezna je podloga za uređivanje ispašnog reda između pčelara.

(2) Za izradu katastra pčelinjih ispaša koriste se mapa u omjeru 1: 25 000 ili 1: 50 000.

(3) Katastar pčelinje ispaše uspostavlja i vodi Odjeljenja za poljoprivredu, šumarstvo i vodoprivredu Brčko Distrikta u saradnji sa udruženjima pčelara.

(4) Katastrom pčelinjih ispaša se određuje:

a) raspored i hektarska površina ispašnog izvora u ukupnom biljnom sastavu na tom području;

b) priroda ispaše, koja može biti oprašivački servis, razvojna ispaša,

ekonomska ispaša, ili ispaša za održavanje koja omogućuje prezimljavanje ili dopunjavanje zimskih zaliha za pčele;

c) predviđeno vrijeme medenja;

d) smještaj svih stalnih pčelinjaka na tom području i tačan broj košnica;

e) preporučeni broj košnica koje se mogu doseliti i preporučene lokacije na tom području u vrijeme pojedinih ispaša.

 (5) Fenološku kartu vodi nadležno Odjeljenje.

(6) Šef Odjeljenja za poljoprivredu, šumarstvo i vodoprivredu Brčko Distrikta donosi Pravilnik kojim propisuje uslove o sadržini i načinu vođenja Katastra iz stava 1. ovog člana.

**Član 16**

**(Pašni red)**

(1) Pašni red propisuje način upravljanja pčelinjim pašama na području Brčko Distrikta.

(2) Pašni red utvrđuje Odjeljenje za poljoprivredu, šumarstvo i vodoprivredu Brčko Distrikta.

(3) Šef Odjeljenja za poljoprivredu, šumarstvo i vodoprivredu Brčko Distrikta donosi Pravilnik kojim propisuje način upravljanja pčelinjim pašama iz stava 1. ovog člana.

(4) Pašni red mora biti usklađen sa Katastrom.

**Član 17**

**(Registar pčelara i pčelinjaka)**

(1) Evidencija pčelara i pčelinjaka vodi se u Registru pčelara i pčelinjaka ( u daljem tekstu Registar) koji čini sastavni dio centralne baze podataka Registra poljoprivrednih gazdinstava (RPG) u Brčko Distriktu (provjeriti da li postoji centralni registar poljoprivrednih gazdinstava).

(2) Upis u Registar je obavezan za sve pčelare i pčelinjake na teritoriju Brčko Distrikta.

(3) Uslov za upis u Registar na teritoriji Brčko Distrikta jeste da je pčelar prethodno registrovan u RPG.

(4) Registar pčelara i pčelinjaka vodi Odjeljenje za poljoprivredu, šumarstvo i vodoprivredu Brčko Distrikta.

(5) Prijava za upis u Registar podnosi se nadležnom Odjeljenju na propisanom obrascu (Prilog II) koji se nalazi u prilogu ovog Zakona i čini njegov sastavni dio.

**Član 18**

**(Sadržaj registra)**

Registar sadrži slijedeće podatke:

a) Jedinstveni identifikacijski broj pčelinjaka;

b) Registracioni broj poljoprivrednog gazdinstva (BPG);

c) Ime i prezime fizičkog ili naziv pravnog lica, adresu, telefon, JMB pčelara ili

ID za pravno lice;

d) Ukupan broj košnica kao i tip košnica;

e) Katastarsku opšinu, katarski broj parcele i geografske koordinate parcele (GIS) ako su određene;

f) Tip pčelinjaka (stacionarni, pokretni).

**Član 19**

**(Ažuriranje podataka)**

1) Svaku promjenu na pčelinjaku u odnosu na podatke iz prijave pčelar je dužan prijaviti nadležnom Odjeljenju u roku od 3 dana.

2) Ažuriranje podataka o broju pčelinjih zajednica vrši se u nadležnom Odjeljenju dva puta godišnje u periodu 01-30.04 i 01-31.09. tekuće godine.

3) Pčelar je dužan dva puta godišnje, u periodu navedenom u stavu 2 ovog člana, nadležnom Odjeljenju dostaviti podatke o brojnom stanju pčelinjih zajednica na propisanom obrascu.

4) Do uspostave Registra, evidenciju će voditi nadležno Odjeljenje kroz Registar poljoprivrednih gazdinstava i pomoćnu evidenciju u Excel formatu.

5) Pčelar je dužan dopustiti ovlaštenom licu pristup pčelinjaku, te dati podatke koji se od njega traže za potrebe Evidencije.

6) Šef Odjeljenja za poljoprivredu, šumarstvo i vodoprivredu Brčko Distrikta donosi Pravilnik o načinu vođenja Evidencije pčelara i pčelinjaka u Brčko Distriktu.

**Član 20**

**(Postupak obilježavanja)**

(1) Postupkom obilježivanja i evidentiranja, svakom pčelinjaku dodjeljuje se jedinstveni identifikacijski broj gazdinstva iz Registra ili do uspostave iste registarski broj RPG-a.

(2) Obilježivanje pčelinjaka vrši se identifikacijskom pločom,

(3) Identifikacijska ploča za obilježivanje pčelinjaka je pravougaonog oblika najmanje visine 300 mm i dužine 600 mm.

(4) Identifikacijska ploča mora sadržavati slijedeće podatke:

a) Ime i prezime ili naziv obrta ili pravnog lica;

b) Adresa, telefonski broj vlasnika;

c) Oznaku nadležnog Odjeljenje - " OPŠVBD";

d) Identifikacijski broj pčelara i pčelinjaka;

e) Ukupan broj košnica;

f) Podaci se ispisuju slovima visine do 50 mm latiničnim ili ćiriličnim pismom;

(5) Izradu i postavljanje identifikacijske ploče na pčelinjaku provodi vlasnik.

**V PROMET PČELINJIM ZAJEDNICAMA, MATICAMA I PČELINJIM PROIZVODIMA**

**Član 21**

**(Pravo prometa)**

Na teritoriji Brčko Distrikta prometovanje pčelinjim proizvodima (pčelinjim zajednicama, maticama, rojevima pčela, medom, voskom, polenom, peludom, matičnom mliječi, propolisom i pčelinjim otrovom) mogu obavljati fizička lica-nosioci poljoprivrednog gazdinstva registrovanog u Registru poljoprivrednih gazdinstava i Registru pčelara i pčelinjaka, fizika lica-samostalni preduzetnici sa registrovanom djelatnošću prometa i pravna lica nosioci poljoprivrednog gazdinstva registrovanog u Registru poljoprivrednih gazdinstava i Registru pčelara i pčelinjaka i pravna lica koja nisu nosioci registrovanog poljoprivrednog gazdinstva ali imaju registrovanu djelatnost prometa pčelinjim proizvodima.

**Član 22**

Radi očuvanja bioloških karakteristika pčele Apis meliffera carnica, na teritoriji Brčko Distrikta nije dozvoljeno gajenje i promet priplodnim materijalom drugih rasa pčela.

**Član 23**

(**Selekcija i reprodukcija matica)**

1) Selekcija matica za promet vrši se u registrovanom selekcijskom centru, a reprodukcija matica za promet vrši se u registrovanom selekcijskom centru i reprocentru pod stručnim nadzorom **Organa za uzgoj i selekciju u stočarstvu** (ako BD nema svoj uneti nadležnu instituciju na BIH niovu).

2) U reprocentru i selekcijskom centru se vrši obilježavanje matica i vodi knjiga proizvodnje i prodaje matica.

3) Šef Odjeljenja za poljoprivredu, šumarstvo i vodoprivredu Brčko Distrikta donosi Pravilnik kojim propisuje nivo i oblik selekcijskih metoda.

4) Šef Odjeljenja donosi rješenje kojim se odobrava upis u Registar proizvođača selekcionisanih matica na prijedlog Organa za uzgoj i selekciju u stočarstvu (ako BD nema svoj uneti nadležnu instituciju na BIH nivou).

5) Registar proizvođača iz stava 4. ovog člana vodi Organ iz stava 1 ovog člana.

**Član 24**

**(Osnovne karakteristike prometovanih proizvoda)**

(1) Fizičko i pravno lice koje se bavi pčelarstvom, u promet može staviti:

a) samo zdrave pčelinje zajednice i matice i

b) med i druge pčelinje proizvode koji ispunjavaju sanitarne zahtjeve i ne sadrže štetne

materije za zdravlje ljudi.

(2) Šef Odjeljenja za poljoprivredu, šumarstvo i vodoprivredu Brčko Distrikta donosi Pravilnik kojim propisuje uslove o kvalitetu pčelinjih proizvoda i njihovom stavljanju u promet.

**VI ZAŠTITA PČELA**

**Član 25**

Strogo je zabranjeno uništavanje pčelinjih zajednica, nanošenje štete pčelinjim zajednicama i pčelinjaku u cijelosti.

**A) DUŽNOSTI PČELARA**

**Član 26**

**(Briga o pčelinjoj zajednici i zaštita od trovanja)**

(1) Pčelar je dužan brinuti se za pčelinju zajednicu, te vršiti:

a) zaštitu pčela i njenih staništa kroz održivo korištenje, koje treba doprinijeti očuvanju biološke raznolikosti ekoloških sistema,

b) primjenu savremenih apitehničkih mjera u skladu sa načelima dobre pčelarske prakse i poduzimati sve mjere radi sprečavanja pojave i širenja bolesti pčela,

c) osigurati sve potrebne mjere radi sprečavanja pristupa domaćih i divljih životinja pčelinjaku,

d) osigurati higijenski ispravno pojilište za pčele,

e) zatvaranje pčelinjih zajednica u košnice ili privremeno preseljenje u slučaju kada dolazi do primjene sredstava za zaštitu bilja u okolini pčelinjaka ili suzbijanja komaraca i uništavanja drugih štetočina u poljoprivredi i šumarstvu avio i drugim metodama.

2) Pčelar je dužan poštovati odredbe Pravilnika zaštitnih praksi od strane pčelara tokom tretiranja voća sredstvima za zaštitu bilja.

3) Šef Odjeljenja za poljoprivredu, šumarstvo i vodoprivredu Brčko Distrikta donosi **Pravilnik zaštitnih praksi od strane pčelara tokom tretiranja poljoprivrednih kultura sredstvima za zaštitu bilja** kojim propisuje zaštitne prakse koje su pčelari, pčelarska udruženja i njihovi savezi dužni da preduzmu u periodu kada poljoprivredni proizvođači vrše tretman poljoprivrednih kultura sredstvima za zaštitu bilja.

**Član 27**

**(Briga o zdravstvenom stanju pčela)**

(1) Pčelar trajno vodi brigu o zdravstvenom stanju pčelinjih zajednica.

(2) U cilju sprečavanja pčelinjih bolesti pčelar održava čistoću na pčelinjaku i ličnu higijenu pri radu sa pčelama.

(3) Poljoprivredni proizvođači i pčelar dužni su ukloniti ambalažu i posude u kojima je vršeno rastvaranje preparata štetnih za pčele.

(4) Pčelar poduzima posebne mjere radi sprečavanja pojave grabež s ciljem osiguranja normalnog razvoja pčelinje zajednice.

**Član 28**

**(Kontrola zdravstvenog stanja pčela)**

(1) Pčelar je obavezan educirati se za suzbijanje pčelinjih bolesti do nivoa da je sposoban prepoznati simptome najznačajnijih bolesti i štetnika pčela.

(2) Prilikom svakog pregleda pčelinjih zajednica, pčelar treba redovno kontrolisati zdravstveno stanje pčela, pratiti moguće simptome koji ukazuju na prisustvo neke od bolesti i štetnika te poduzeti mjere za preventivno djelovanje i eventualno liječenje pčela.

(3) Udruženja i Savez pčelara posebno vode brigu o upoznavanju pčelara sa najznačajnijim bolestima i šetnicima, sistemskom praćenju kretanja bolesti, štetnika, gubitaka pčelinjih zajednica te zakonskim propisima o zaštiti pčela od bolesti.

**Član 29**

**(Suzbijanje bolesti pčela)**

(1) Suzbijanje zaraznih pčelinjih bolesti je obaveza vlasnika pčelinjih zajednica, veterinarske organizacije i veterinarske inspekcije.

(2) U slučaju pojave prvih znakova opasnih bolesti (Američka trulež i dr.) ili sumnje na bolest, pčelar je dužan odmah:

a) prijaviti veterinarskoj organizaciji sumnju na oboljenje i

b) omogućiti nesmetan rad organa, koji vrši pregled pčela po nalogu veterinarske inspekcije.

(3) prilikom dijagnostičkih i drugih ispitivanja u cilju preventive i kod kontrole zdravstvenog stanja pčela i pčelinjih proizvoda, pčelari su dužni pružiti punu pomoć ovlaštenim organima.

**Član 30**

**(Zaštita zdravlja ljudi i životne sredine)**

Pčelari su obavezni, u cilju zaštite zdravlja ljudi i životne sredine:

a) da sredstva pri liječenju pčelinjih bolesti upotrebljavaju na osnovu uputstva, odnosno odluke veterinarskih organa, kako bi se spriječilo njihovo prisustvo u medu i drugim pčelinjim proizvodima;

b) da mjere zdravstvene zaštite pčela vrše u skladu sa propisima kojima se uređuje oblast veterinarstva u Brčko Distriktu i BiH.

b) stavljati u promet samo one pčelinje proizvode koji ne mogu ugroziti zdravlje ljudi.

d) objezbediti pčelarsku zaštitnu odjeću za sva lica koja posjećuju pčelinjak.

**B) UPOTREBA SREDSTAVA ZA SUZBIJANJE KOMARACA I UNIŠTAVANJE DRUGIH ŠTETOČINA U POLJOPRIVREDI I ŠUMARSTVU I SREDSTAVA ZA ZAŠTITU BILJA**

**Član 31**

1) Upotreba sredstava za suzbijanje komaraca i uništavanje drugih štetočina u poljoprivredi i šumarstvu avio i drugim metodama, otrovnih za pčele za vrijeme pčelinje paše, vrši se samo po Rješenju o odobrenju Odjeljenja za poljoprivredu, šumarstvo i vodoprivredu Brčko Distrikta.

2) Rješenje o odobrenju iz stava 1. ovog člana donosi se za svako pojedinačno tretiranje.

3) Organ iz stava 1. ovog člana dužan je da obavijestiti:

a) pismeno organizaciju pčelara o izdatom odobrenju i

b) pčelare putem sredstava javnog informisanja, najmanje 48 časova prije tretiranja, o mjestu i vremenu upotrebe sredstava otrovnih za pčele, načinu upotrebe, vremenu trajanja otrovnog sredstva i ugroženom području.

4) Pod ugroženim područjem iz stava 3. tačka b) ovog člana smatra se površina na kojoj se upotrebljavaju sredstva za suzbijanje komaraca i uništavanje drugih štetočina u poljoprivredi i šumarstvu, kao i okolno zemljište koje se prostire u krugu od pet kilometara udaljenosti od granice te površine.

5) Upotreba sredstava za zaštitu bilja otrovnih za pčele za vrijeme pčelinje paše obavljaće se u skladu sa propisima kojima se uređuje oblast upotrebe sredstava za zaštitu bilja i **Pravilnikom dobrih praksi i odgovornog ponašanja poljoprivrednika prilikom tretmana poljoprivrednih kultura sredstvima za zaštitu bilja.**

6)Šef Odjeljenja za poljoprivredu, šumarstvo i vodoprivredu Brčko Distrikta donosi Pravilnik dobrih praksi i odgovornog ponašanja poljoprivrednika prilikom tretmana poljoprivrednih kultura sredstvima za zaštitu bilja kojim propisuje dobre prakse koje su poljoprivrednici dužni da preduzmu kada vrše tretman poljoprivrednih kultura sredstvima za zaštitu bilja.

**VII PČELARSKE ORGANIZACIJE**

**Član 32**

1) Pčelari se mogu učlanjivati u pčelarsku organizaciju – udruženje pčelara, na osnovu Zakona o udruženjima („Službene novine Brčko Distrikta“ broj:uneti broj ).

2) U okviru svoje organizacije pčelar ispunjava sve svoje obaveze i koristi svoja prava utvrđena Zakonom, podzakonskim propisima donesenim na osnovu zakona i normativnim aktima udruženja, pčelarske zadruge i Saveza pčelara.

3) Pčelarske organizacije su obavezne promovisati pčelarstvo i stvarati uslove za njegov razvoj, prvenstveno pružanjem pomoći pčelarima.

4) Pčelarske organizacije će u svom radu razvijati sve oblike saradnje pčelara, koji doprinose razvoju pčelarstva.

5) Pčelari mogu pomoću pčela organizovano oprašivati biljne kulture uz ugovorene uslove.

6) Pčelarske organizacije dužne su učestvovati u izradi Plana pašnog reda i drugim postupcima za koje je zakonom i podzakonskim aktima propisano učešće pčelarskih organizacija.

7) Udruženja pčelara će tokom godine najmanje dva puta provoditi zajedničke aktivnosti sa Udruženjima proizvođača voća i povrća a koje doprinose edukacij i širenju svijesti o značaju pčelarstva za razvoj voćarske, povrtlarske i ratarske proizvodnje i o tome pismeno izvjestiti Odjeljenje za poljoprivredu, šumarstvo i vodoprivredu Brčko Distrikta

**VIII NADZOR, NADOKNADA ŠTETE I KAZNENE ODREDBE**

**Član 33**

**(Nadzor)**

Nadzor nad provođenjem odredbi ovog zakona i propisa donesenih na osnovu ovog zakona provode Odjeljenje za poljoprivredu, šumarstvo i vodoprivredu Brčko Distrikta i drugi nadležni organi u skladu sa važećim propisima i aktima Brčko Distrikta Bosne i Hercegovine.

**Član 34**

**(Nadoknada štete)**

1) U slučaju uginuća, ili prinudne eutanazije pčela usled zaraženosti zaraznim bolestima vlasnik pčelinjaka ima pravo na jednokratnu novčanu naknadu kod Odjeljenja za poljoprivredu, šumarstvo i vodoprivredu Vlade Brčko Distrikta pod uslovom da je pre pojave bolesti postupao u skladu sa odredbama iz poglavlja VI „Zaštita pčela“, potpoglavlja A) „Dužnosti pčelara“, članovi 26.,27.,28.,29. i 30.

2) Pravo na na jednokratnu novčanu naknadu kod Odjeljenja za poljoprivredu, šumarstvo i vodoprivredu Vlade Brčko Distrikta pčelar ostvaruje podnošenjem Zahtjeva uz koje dostavlja kopiju izveštaja veterinarskog inspektora koji je ustanovio postojanje zaraze, uginuća i naložio mere prinudne eutanazije.

**Član 35**

**(Kaznene odredbe)**

(1) Novčanom kaznom od 1000 do 10000 KM kazniće se za prekršaj **pravno lice** ako:

a) gaji pčele suprotno odredbama ovog zakona,

b) ne poštuje odredbe pravilnika koji slijede ovaj Zakon,

v) upotrebljava sredstva za suzbijanje komaraca i uništavanje drugih štetočina u poljoprivredi i šumarstvu avio i drugim metodama za vrijeme pčelinje paše suprotno odredbama ovog zakona,

g) vrši selekciju i reprodukciju pčela suprotno odredbama ovog zakona,

d) postavi pčelinjak suprotno odredbama ovog zakona,

đ) vrši prevoz pčela suprotno odredbama ovog zakona,

e) ne omogući pčelaru prolaz preko svog zemljišta radi praćenja i hvatanja odbjeglog roja pčela,

ž) gaji i u promet stavlja priplodni materijal drugih rasa pčela, osim zaštićene rase pčela,

z) stavlja u promet pčelinje zajednice, matice i pčelinje proizvode suprotno odredbama ovog zakona i

i) ne omogući ovlašćenom licu pristup pčelinjaku i ne daje podatke potrebne za Evidenciju u za to predviđenom roku.

(2) Za prekršaj iz stava 1. ovog člana kazniće se novčanom kaznom u iznosu od 1.000 KM do 3.000 KM i odgovorno lice u pravnom licu.

(3) Za prekršaj iz stava 1. ovog člana kazniće se **samostalni preduzetnik** novčanom kaznom u iznosu

od 1.000 KM do 6.000 KM.

(4) Za prekršaj iz stava 1. ovog člana kazniće se **fizičko lice** novčanom kaznom u iznosu od 500 KM do 1.500 KM.

**IX PRELAZNE I ZAVRŠNE ODREDBE**

**Član 36.**

(1) Odjeljenje za poljoprivredu, šumarstvo i vodoprivredu Brčko Distrikta će u roku od šest mjeseci od dana usvajanja ovog Zakona uspostaviti Registar pčelara i pčelinjaka na teritoriji Brčko Distrikta.

2) Odjeljenje za poljoprivredu, šumarstvo i vodoprivredu Brčko Distrikta će u roku od šest mjeseci od dana usvajanja ovog Zakona donijeti Smjernice za razvoj pčelarstva na teritoriji Brčko Distrikta.

3) Šef Odjeljenja za poljoprivredu, šumarstvo i vodoprivredu Brčko Distrikta će u roku od šest mjeseci od dana stupanja na snagu ovog zakona donijeti sljedeće podzakonske akte:

a) Pravilnik o nivou i obliku selekcijskih metoda (član 23 . stav 3),

b) Pravilnik o sadržaju i načinu vođenja katastra pčelinje paše (član 15. stav 6 i član 16 . stav 3 ),

c) Pravilnik o kvalitetu pčelinjih proizvoda u proizvodnji i stavljanju u promet (član 24 . stav 2 ),

d) Pravilnik o načinu vođenja Evidencije pčelara i pčelinjaka u Brčko Distriktu (član 19. Stav 6 ),

e) Pravilnika zaštitnih praksi od strane pčelara tokom tretiranja poljoprivrednih kultura sredstvima za zaštitu bilja (član 26 . stav 3 ),

f) Pravilnik dobrih praksi i odgovornog ponašanja poljoprivrednika prilikom tretmana poljoprivrednih kultura sredstvima za zaštitu bilja (član 31 . stav 6 ).

g) Pravilnik za polaganje pčelarskog ispita (član 4. , stav 3)

4) Ovaj zakon stupa na snagu osmog dana od dana objavljivanja u „Službenom glasniku Brčko Distrikta Bosna i Hercegovine“.

 **OBRAZLOŽENJE**

**PRAVNI OSNOV**

 Osnov za donošenje Zakona o pčelarstvu (u daljnjem tekstu: „Zakon“) sadržan je u članu 22. Statuta Brčko Distrikta Bosne i Hercegovine-prečišćeni tekst („Službeni glasnik Brčko Distrikta BiH“, broj 2/10), funkcije i ovlaštenja Brčko Distrikta BiH i nadležnosti Skupštine Brčko Distrikta BiH.

**RAZLOZI ZA DONOŠENJE ZAKONA**

 Razlog za donošenje Zakona je uređenje oblasti pčelarstva uzimajući u obzir stanje i karakteristike ovog sektora na području Brčko Distrikta BiH, budući da za ovaj vid poljoprivredne proizvodnje do sada nije postojala zakonska regulativa, a u cilju očuvanja biološke raznolikosti flore i faune na teritoriji Brčko Distrikta, unapređenja poljoprivredne i voćarske proizvodnje, te zaštite pčela i njene uloge u prirodi koju ostvaruje oprašivanjem.

**BUDŽETSKE IMPLIKACIJE**

Zakon, u obliku kako je predložen, neće imati uticaja na povećanje rashoda budžeta Brčko Distrikta BiH za fiskalnu 2018. godinu.

**PRILOG I**

Ime i prezime/naziv pčelara:

Jedinstveni identifikacioni broj pčelinjaka:

Adresa:

Telefon:

Mjesna zajednica:

**Z A H T J E V**

za odobravanje za smještaj pokretnog pčelinjaka

Obraćam vam se ovim Zahtjevom da mi u skladu sa važećim propisom, odobrite smještaj

pokretnog pčelinjaka na teritoriji Brčko Distrikta, naseljeno mjesto:\_\_\_\_\_\_\_\_\_\_\_\_\_\_\_\_\_\_.

Želim preseliti pčelinjak sa lokacije:

Na sljedeću lokaciju:

Broj pčelinjih društava/košnica:

Katastarska čestica broj:

GIS X i Y koordinate:

Planirano vrijeme boravka pčela na traženoj lokaciji (od-do):

Ukupno dana:

Predviđena relacija,tj. trasa puta kojom se namjerava prevoziti pčelinjak:

Ime i prezime pratioca pčela:

**I Z J A V A**

Pod punom moralnom, materijalnom i krivičnom odgovornošću izjavljujem da pčele u

navedenom pčelinjaku ne sadrže promjene karakteristike za bolest američka kuga pčelinjeg

legla.

U\_\_\_\_\_\_\_\_\_\_\_, dana\_\_\_\_\_ 20 \_\_\_\_\_ godine.

Podnosioca zahtjeva:

-----------------------------------

Prilog:

-Saglasnost vlasnika zemljišta

**PRILOG II**

**Upis u Registar pčelara i pčelinjaka**

Jedinstveni identifikacijski broj/RPG:

Jedinstveni identifikacijski broj pčelinjaka:

JMB pčelara ili ID za pravno lice:

Ime i prezime / Naziv pravne osobe:

Mjesto stanovanja / Sjedište:

Ulica i kućni broj:

Broj pošte/ Poštanski ured:

Naseljeno mjesto:

Broj mobilnog telefona, E-mail:

Broj pčelinjih zajednica i tipovi košnica - LR DB Nukleusi AŽ Ostale Pletare i sl:

UKUPNO ZAJEDNICA:

Lokacije stacionarnih pčelinjaka:

Katarski broj parcele:

Adresa: **x** koordinata \_\_\_ **, y** koordinata: \_\_\_

Broj pčelinjih zajednica stacioniranog pčelinjaka:

Seleći pčelinjaci:

Broj pčelinjih zajednica:

U --------------------------, 201\_\_ godine